CELEX: 62021CN0637
Language: mt
Date: 2021-10-18 00:00:00
Title: Kawża C-637/21: Talba għal deċiżjoni preliminari mressqa mir-Raad van State (il-Pajjiżi l-Baxxi) fit-18 ta’ Ottubru 2021 – K.R.; parti oħra fil-proċedura: Staatssecretaris van Justitie en Veiligheid

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/19
            
         
      Talba għal deċiżjoni preliminari mressqa mir-Raad van State (il-Pajjiżi l-Baxxi) fit-18 ta’ Ottubru 2021 – K.R.; parti oħra fil-proċedura: Staatssecretaris van Justitie en Veiligheid
      (Kawża C-637/21)
      (2022/C 24/25)
      Lingwa tal-kawża: l-Olandiż
      
         Qorti tar-rinviju
      
      Raad van State
      
         Partijiet fil-kawża prinċipali
      
      
         Rikorrent: K.R.
      
         Parti oħra fil-proċedura: Staatssecretaris van Justitie en Veiligheid
      
         Domandi preliminari
      
      
                  1)
               
               
                  L-Artikolu 16(4) tad-Direttiva 2004/38/KE (1) tal-Parlament Ewropew u tal-Kunsill tad-29 ta’ April 2004 dwar id-drittijiet taċ-ċittadini ta’ l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta’ l-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KE għandu jiġi interpretat fis-sens li kull preżenza fl-Istat Membru ospitanti, anki jekk qasira, ta’ ċittadin tal-Unjoni li jkollu dritt ta’ residenza permanenti hija suffiċjenti sabiex tinterrompi assenza ta’ tul iktar minn sentejn konsekuttivi tal-Istat Membru ospitanti?
               
            
                  2)
               
               
                  Fil-każ ta’ risposta fin-negattiv għall-ewwel domanda: liema fatturi għandhom jittieħdu inkunsiderazzjoni sabiex jiġi stabbilit jekk preżenza fl-Istat Membru ospitanti taċ-ċittadin tal-Unjoni msemmi fl-ewwel domanda tinterrompix assenza ta’ tul iktar minn sentejn konsekuttivi tal-Istat Membru ospitanti? F’dan ir-rigward għandha tittieħed inkunsiderazzjoni ċ-ċirkustanza li ċ-ċittadin tal-Unjoni kkonċernat ikun ċaqlaq iċ-ċentru tal-interessi tiegħu fi Stat Membru ieħor?
               
            
         (1)  ĠU Edizzjoni Speċjali bil-Malti, Kapitolu 5, Vol. 5, p. 46.